title: Valstybių narių vyriausybių atstovų sprendimas (ES) 2020/400 2020 m. kovo 11 d. dėl Teisingumo Teismo generalinio advokato skyrimo

text:
16.3.2020

                  LT

                  Europos Sąjungos oficialusis leidinys

                  L 79/1

         VALSTYBIŲ NARIŲ VYRIAUSYBIŲ ATSTOVŲ SPRENDIMAS (ES) 2020/400
         2020 m. kovo 11 d.
         dėl Teisingumo Teismo generalinio advokato skyrimo
         EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
         atsižvelgdami į Europos Sąjungos sutartį, ypač į jos 19 straipsnį,
         atsižvelgdami į Sutartį dėl Europos Sąjungos veikimo, ypač į jos 253 ir 255 straipsnius,
         kadangi:

                     (1)

                     atsižvelgiant į Protokolo (Nr. 3) dėl Europos Sąjungos Teisingumo Teismo statuto 7 ir 8 straipsnius, mirus Yves BOT, likusiam jo kadencijos laikui iki 2024 m. spalio 6 d. turėtų būti paskirtas Teisingumo Teismo generalinis advokatas;

                     (2)

                     į laisvą vietą buvo pasiūlyta Jean RICHARD DE LA TOUR kandidatūra;

                     (3)

                     Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl Jean RICHARD DE LA TOUR tinkamumo eiti Teisingumo Teismo generalinio advokato pareigas,

               PRIĖMĖ ŠĮ SPRENDIMĄ:

            1 straipsnis
            Jean RICHARD DE LA TOUR skiriamas Teisingumo Teismo generaliniu advokatu laikotarpiui nuo 2020 m. kovo 23 d. iki 2024 m. spalio 6 d.

            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.

            Priimta Briuselyje 2020 m. kovo 11 d.

                  Pirmininkas

               M. CLAUSS


title: Politinio ir saugumo komiteto sprendimas (BUSP) 2020/401 2020 m. kovo 12 d. dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo, kuriuo panaikinamas Sprendimas (BUSP) 2019/1988 (ATALANTA/1/2020)

text:
16.3.2020

                  LT

                  Europos Sąjungos oficialusis leidinys

                  L 79/2

         POLITINIO IR SAUGUMO KOMITETO SPRENDIMAS (BUSP) 2020/401
         2020 m. kovo 12 d.
         dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo, kuriuo panaikinamas Sprendimas (BUSP) 2019/1988 (ATALANTA/1/2020)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnį,
         atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1), ypač į jų 6 straipsnio 1 dalį,
         kadangi:

                     (1)

                     pagal Bendrųjų veiksmų 2008/851/BUSP 6 straipsnio 1 dalį Taryba Politinį ir saugumo komitetą (PSK) įgaliojo priimti atitinkamus sprendimus dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, ES pajėgų vado (toliau – ES pajėgų vadas) skyrimo;

                     (2)

                     2019 m. lapkričio 26 d. PSK priėmė Sprendimą (BUSP) 2019/1988 (2), kuriuo komandoras José VIZINHA MIRONES skiriamas ES pajėgų vadu;

                     (3)

                     ES operacijos vadas rekomendavo nauju ES pajėgų vadu nuo 2020 m. kovo 17 d. paskirti kontradmirolą Ignacio VILLANUEVA SERRANO;

                     (4)

                     2020 m. vasario 21 d. ES karinis komitetas pritarė tai rekomendacijai;

                     (5)

                     todėl Sprendimas (BUSP) 2019/1988 turėtų būti panaikintas;

                     (6)

                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

               PRIĖMĖ ŠĮ SPRENDIMĄ:

            1 straipsnis
            Kontradmirolas Ignacio VILLANUEVA SERRANO skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vadu nuo 2020 m. kovo 17 d.

            2 straipsnis
            Sprendimas (BUSP) 2019/1988 panaikinamas.

            3 straipsnis
            Šis sprendimas įsigalioja 2020 m. kovo 17 d.

            Priimta Briuselyje 2020 m. kovo 12 d.

                  Politinio ir saugumo komiteto vardu

                  Pirmininkė

               S. FROM-EMMESBERGER

            (1)  OL L 301, 2008 11 12, p. 33.

            (2)  2019 m. lapkričio 26 d Politinio ir saugumo komiteto sprendimas (BUSP) 2019/1988 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo, kuriuo panaikinamas Sprendimas (BUSP) 2019/1245 (ATALANTA/4/2019) (OL L 308, 2019 11 29, p. 98).


title: Europos Centrinio Banko sprendimas (ES) 2020/407 2020 m. kovo 16 d. kuriuo iš dalies keičiamas Sprendimas (ES) 2019/1311 dėl trečios tikslinių ilgesnės trukmės refinansavimo operacijų serijos (ECB/2020/13)

text:
17.3.2020

                  LT

                  Europos Sąjungos oficialusis leidinys

                  L 80/23

         EUROPOS CENTRINIO BANKO SPRENDIMAS (ES) 2020/407
         2020 m. kovo 16 d.
         kuriuo iš dalies keičiamas Sprendimas (ES) 2019/1311 dėl trečios tikslinių ilgesnės trukmės refinansavimo operacijų serijos (ECB/2020/13)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalies pirmą įtrauką, 12 straipsnio 1 dalį, 18 straipsnio 1 dalies antrą įtrauką ir 34 straipsnio 1 dalies antrą įtrauką,
         atsižvelgdama į 2014 m. gruodžio 19 d. Europos Centrinio Banko gaires (ES) 2015/510 dėl Eurosistemos pinigų politikos sistemos įgyvendinimo (Bendrųjų dokumentų gairės) (ECB/2014/60) (1),
         kadangi:

                     (1)

                     vadovaudamasi Gairių (ES) 2015/510 (ECB/2014/60) 1 straipsnio 4 dalimi, Valdančioji taryba gali bet kuriuo metu pakeisti Eurosistemos pinigų politikos operacijų įgyvendinimo priemones, reikalavimus, kriterijus ir procedūras;

                     (2)

                     vykdydama jai suteiktus kainų stabilumo įgaliojimus ir siekdama išlaikyti bankų skolinimą palankiomis sąlygomis ir prisidėti prie palankios pinigų politikos valstybėse narėse, kurių valiuta yra euro, Valdančioji taryba 2019 m. liepos 22 d. priėmė Europos Centrinio Banko sprendimą (ES) 2019/1311 (ECB/2019/21) (2). Šiame sprendime buvo numatyta laikotarpiu nuo 2019 m. rugsėjo mėn. iki 2021 m. kovo mėn. vykdyti trečią tikslinių ilgesnės trukmės refinansavimo operacijų seriją (TITRO-III);

                     (3)

                     siekdama paskatinti bankų skolinimą tiems, kuriems koronaviruso ligos (COVID-19) plitimas daro didžiausią poveikį, visų pirma mažosioms ir vidutinėms įmonėms, 2020 m. kovo 12 d. Valdančioji taryba nusprendė pakeisti tris TITRO-III parametrus, t.y. padidinti skolinimosi sumą nuo 30% iki 50%, pakeisti pasiūlymo didžiausios sumos ribą individualios TITRO-III atveju ir nuo 2021 m. rugsėjo mėn. suteikti išankstinio grąžinimo galimybę sumoms, pasiskolintoms pagal TITRO-III, praėjus ne 24 mėnesiams, o 12 mėnesių nuo kiekvienos operacijos įvykdymo;

                     (4)

                     tam, kad šie pakeisti parametrai būtų taikomi iš karto, šis sprendimas turėtų įsigalioti nedelsiant;

                     (5)

                     todėl reikėtų atitinkamai iš dalies pakeisti Sprendimą (ES) 2019/1311 (ECB/2019/21),

               PRIĖMĖ ŠĮ SPRENDIMĄ:

            1 straipsnis
            Daliniai pakeitimai
            Sprendimas (ES) 2019/1311 (ECB/2019/21) iš dalies keičiamas taip:

                        1.

                        4 straipsnis iš dalies keičiamas taip:

                                    a)

                                    2 dalis pakeičiama taip:

                                       „2.   Kiekvieno dalyvio skolinimosi suma yra iš 50 % jo viso ataskaitinio likučio atėmus bet kokią sumą, kurią tas TITRO-III dalyvis pirmiau pasiskolino pagal TITRO-II, remiantis Sprendimu (ES) 2016/810 (ECB/2016/10), ir kurios dar negrąžino TITRO-III atsiskaitymo dieną, atsižvelgiant į bet kokį teisiškai įpareigojantį pranešimą dėl išankstinio grąžinimo, kurį dalyvis pateikia vadovaudamasis Sprendimo (ES) 2016/810 (ECB/2016/10) 6 straipsniu. Susiję techniniai skaičiavimai pateikiami I priede.“;

                                    b)

                                    4 dalis pakeičiama taip:

                                       „4.   Kiekvieno dalyvio pasiūlymo sumos riba kiekvienos TITRO-III atveju yra lygi jo skolinimosi sumai, iš jos atėmus sumas, pasiskolintas per ankstesnes TITRO-III. Laikoma, kad ši suma parodo pasiūlymo didžiausios sumos ribą kiekvienam dalyviui, ir taikomos Gairių (ES) 2015/510 (ECB/2014/60) 36 straipsnyje nustatytos taisyklės dėl pasiūlymų, viršijančių pasiūlymo didžiausios sumos ribą. Susiję techniniai skaičiavimai pateikiami I priede.“;

                        2.

                        5a straipsnio 1 dalis pakeičiama taip:

                           „1.   Nuo 2021 m. rugsėjo mėn., praėjus 12 mėnesių nuo kiekvienos TITRO-III įvykdymo, dalyviai kas ketvirtį gali pasirinktinai nutraukti atitinkamą TITRO-III arba sumažinti TITRO-III sumą prieš terminą. “;

                        3.

                        I priedo 1 skyriaus trečia pastraipa pakeičiama taip:
                        „Skolinimosi suma yra lygi sumai, iš 50 % dalyvio (*1) ataskaitinio likučio atėmus dalyvio pagal Sprendimą (ES) 2016/810 (ECB/2016/10) (TITRO-II) vykdytų tikslinių ilgesnės trukmės refinansavimo operacijų metu pasiskolintas ir dar negrąžintas atitinkamos TITRO-III atsiskaitymo dieną sumas arba nulį, jei tokia suma yra neigiama, t. y.:

                            kai k = 1,…,7.

                           (*1)  Nuorodos į „dalyvį“ traktuojamos kaip nuorodos į individualius dalyvius arba TITRO-III grupes.“;"

                        4.

                        I priedo 1 skyriaus penkta pastraipa pakeičiama taip:
                        „Kiekvienoje TITRO-III taikoma pasiūlymo sumos riba, taikytina kiekvienam dalyviui, yra skolinimosi suma BAk
                            atėmus dalyvio pasiskolintas sumas ankstesnėse TITRO-III.  yra dalyvio pasiskolinta suma TITRO-III k, tuomet , kur BLk
                            yra pasiūlymo sumos riba šiam dalyviui operacijoje k, kuri apibrėžiama taip:

                        kai k = 2,…,7.“

            2 straipsnis
            Įsigaliojimas
            Šis sprendimas įsigalioja 2020 m. kovo 17 d.

            Priimta Frankfurte prie Maino 2020 m. kovo 16 d.

                  ECB valdančiosios tarybos vardu

                  ECB Pirmininkė

               Christine LAGARDE

            (1)  OL L 91, 2015 4 2, p. 3.

            (2)  2019 m. liepos 22 d. Europos Centrinio Banko sprendimas (ES) 2019/1311 dėl trečios tikslinių ilgesnės trukmės refinansavimo operacijų serijos (ECB/2019/21) (OL L 204, 2019 8 2, p. 100).


title: Tarybos sprendimas (BUSP) 2020/408 2020 m. kovo 17 d. kuriuo iš dalies keičiamas Sprendimas 2013/798/BUSP dėl ribojamųjų priemonių Centrinės Afrikos Respublikai

text:
17.3.2020

                  LT

                  Europos Sąjungos oficialusis leidinys

                  LI 80/1

         TARYBOS SPRENDIMAS (BUSP) 2020/408
         2020 m. kovo 17 d.
         kuriuo iš dalies keičiamas Sprendimas 2013/798/BUSP dėl ribojamųjų priemonių Centrinės Afrikos Respublikai
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2013 m. gruodžio 23 d. Taryba priėmė Sprendimą 2013/798/BUSP (1) dėl ribojamųjų priemonių Centrinės Afrikos Respublikai;

                     (2)

                     2020 m. sausio 31 d. Jungtinių Tautų Saugumo Taryba priėmė Rezoliuciją 2507 (2020), kuria išplečiamos ginklų embargui taikomos išimtys;

                     (3)

                     todėl Sprendimas 2013/798/BUSP turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimo 2013/798/BUSP 2 straipsnio 1 dalies g punktas pakeičiamas taip:

                        „g)

                        14,5 mm arba mažesnio kalibro ginklų ir konkrečiai tokiems ginklams skirtų šaudmenų bei jų komponentų, taip pat neginkluotų antžeminių karinių transporto priemonių ir antžeminių karinių transporto priemonių su įmontuotais 14,5 mm arba mažesnio kalibro ginklais pardavimui, tiekimui, perdavimui arba eksportui CAR saugumo pajėgoms, įskaitant valstybės civilines teisėsaugos institucijas, kai tokie ginklai, šaudmenys, komponentai ir transporto priemonės yra skirti vien tik CAR SSR procesui remti arba naudoti šiame procese, iš anksto pranešus Komitetui;“.

            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje 2020 m. kovo 17 d.

                  Tarybos vardu

                  Pirmininkė

               A. METELKO-ZGOMBIĆ

            (1)  2013 m. gruodžio 23 d. Tarybos sprendimas 2013/798/BUSP dėl ribojamųjų priemonių Centrinės Afrikos Respublikai (OL L 352, 2013 12 24, p. 51).